Katie Crawford

Katie Crawford (født 6. desember 2002) er en newzealandsk alpinist, som representerer klubben Queenstown Alpine ski team.

Idrettskarriere

Sesongen 2018/19 
Crawford deltok i sitt første FIS-renn i august 2018, i slalåm i Cardrona i New Zealand, der hun kom på 34.-plass. Under Newzealandsk mesterskap i alpint 2018 i august kom hun på sjetteplass i storslalåm av de newzealandske utøverne. Under det newzealandske juniormesterskapet kom hun på andreplass i storslalåm av de nasjonale utøverne, kun slått av Piera Hudson.

Hun deltok i flere renn i Australia/New Zealand cup i alpint 2018/19, og fikk der en 17.-plass som beste resultat. Hun fikk imidlertid ingen poeng i denne kontinentalcupen denne sesongen.

Sesongen 2019/20 
Under Newzealandsk mesterskap i alpint 2019 i august kom hun på tredjeplass i storslalåm og slalåm, blant de nasjonale deltakerne. Under det newzealandske juniormesterskapet vant hun slalåm. Hun fikk to 15.-plasser som beste enkeltresultater i Australia/New Zealand cup i alpint 2019/20, men fikk ingen poeng i sammendraget i Australia/New Zealand cup.

Hun deltok i alpint under Vinter-OL for ungdom 2020. Der kom hun på 30.-plass i storslalåm og 31.-plass i slalåm.

Referanser

Eksterne lenker 
 
  Profil hos Vinter-OL for ungdom 2020 

Newzealandske alpinister
Deltakere under Vinter-OL for ungdom 2020